kardosdrur/scandi-wiki huggingface dataset:
Skellig Islands

Skellig Islands eller Skellig-øerne (), engang kendt som " Skellocks", er to små, stejle og klipperige øer, der ligger omkrig 13 kilometer vest for Bolus Head på Iveragh-halvøen i County Kerry i Irland. Den største af de to er Skellig Michael (også kendt som Great Skellig), som sammen med Little Skellig er i centrum af et 364 hektar stort vigtigt fugleområde etableret af BirdWatch Ireland i 2000. Skellig Michael er også berømt for et tidligt kristent kloster, der er på UNESCOs verdensarvsliste.

Lille Skellig 
Den mindste af de to øer er Lille Skellig (Sceilig Bheag på irsk). Den huser Irlands største koloni af suler (Morus bassanus) med næsten 30.000 par, og er lukket for offentligheden. Den er også en af verdens største nordlige sulekolonier og er af international betydning. Øen er 134 meter høj og ligger cirka 1,5 kmøstnordøst for Skellig Michael.

Skellig Michael 

Også kendt som Great Skellig (Sceilig Mhichíl på irsk  ), og er den største af de to øer, med to toppe, der stiger til over 230 over havets overflade. Med et kristent kloster fra det sjette århundrede beliggende på  over havets overflade på en afsats tæt på toppen af den nederste top, Great Skellig er udpeget som et UNESCOs verdensarvssted .

Dyreliv 
Begge Skellig-øerne er kendt for deres havfuglekolonier, og udgør tilsammen et af de vigtigste havfuglelokaliteter i Irland, både for bestandsstørrelsen og for artsdiversiteten. Blandt de ynglende fugle er lille stormsvale (Hydrobates pelagicus), nordlige sule, mallemuk (Fulmarus glacialis), almindelig skråpe (Puffinus puffinus), ride (Rissa tridactyla), almindelig lomvie (Uria aalge), alk (Alca torda ) og atlantisk søpapegøje ( Fratercula arctica ) (med 4.000 eller flere søpapegøjer alene på Store Skellig). alpekrage ( Pyrrhocorax pyrrhocorax ) og vandrefalk ( Falco peregrinus ) kan også ses.

De omkringliggende farvande har et rigt dyreliv med mange gråsæl (Halichoerus grypus). Brugde (Cetorhinus maximus), vågehval (Balaenoptera acutorostrata), delfin (Delphinidae), næbhval og læderhavskildpadde (Dermochelys coriacea) er også blevet registreret. Øerne har mange interessante rekreative dykkersteder på grund af det klare vand, en overflod af liv og undersøiske klipper ned til 60 meter.

Filmlocation 
Slutscenen af Star Wars: The Force Awakens blev optaget på Skellig i juli 2015, med yderligere optagelser der fandt sted i september 2015 til The Last Jedi, den følgende film i serien. Resterne af Skellig Michael-klosteret optræder i filmen, der repræsenterer et gammelt Jedi-tempel.

Tidligere tjente Skellig-øerne som lokation i Werner Herzog- filmen Hjerte af guld (originaltitel Herz aus Glas) fra 1976, hvor øerne er med i en af profetierne af seeren Hias.

Visse scener filmen Byzantium fra 2012 blev også filmet her.

Galleri

Kilder og henvisninger 
 

 UNESCO World Heritage Center – Skellig Michael
 Et projektwebsted om Skellig-øerne 

Øer i Irland
Maria Mikhailovna af Rusland

Maria Mikhailovna (; ) (–19. november 1846) var en russisk storfyrstinde, der var datter af storfyrst Mikhail Pavlovitj af Rusland og barnebarn af kejser Pavel 1. af Rusland.

Biografi 

Maria blev født den  i Kreml i Moskva som det første barn af storfyrst Mikhail Pavlovitj af Rusland i hans ægteskab med prinsesse Charlotte af Württemberg (der havde taget navnet Elena Pavlovna ved sin overgang til den russisk-ortodokse tro). Gennem sin far var hun barnebarn af kejser Pavel 1. af Rusland og niece til de to russiske kejsere, Alexander 1. og Nikolaj 1.

Maria voksede op med sine søskende i Mikhailovskijpaladset i Sankt Petersborg. Hun var kendt for sit skrøbelige helbred. De første tegn på sygdom dukkede op kort før hendes 20 års fødselsdag. Storfyrstinden døde pludseligt i en alder af 21 år den 19. november 1846 i Wien i sin fars arme. Hun er begravet i Peter og Paul-katedralen i Sankt Petersborg.

Referencer

Eksterne henvisninger 

Huset Holsten-Gottorp-Romanov
Kongelige fra Rusland
Personer fra Moskva
Rasmus Larsen

Rasmus Larsen (født 24. april 1867 i Majbølle på Lolland ; død 24. februar 1950 i København med urne på Majbølle Kirkegård) var en dansk maler der blandt andet malede landskaber og især er kendt for blomsterfrisen i vandrehallen på Christiansborg.

Rasmus Larsen fik betegnelsen 'den onde maler' på grund af de små kommentarer han lod ledsage den frise han udførte i  vandrehallen mellem folketingssalen og landstingssalen på Christiansborg. Den 268 m lange blomsterfrise udførte han i perioden 1918-21 i tidens stil, skønvirke.

Referencer

Eksterne henvisninger
  Wikimedia Commons har flere filer relaterede til Rasmus Larsen − Vandrehallen på Christiansborg 
 
 "Den onde maler genopstår" fra Information.dk af Rasmus Helveg Petersen, 23. august 1997
 "Historien om den onde maler og hans frise" fra Kristeligt-dagblad.dk − Har billede med kommentaren: ”Alle vil Herrer være, ingen vil Sækken bære”. 
 Blomsterfrisen af den onde maler fra Ft.dk (Folketinget)
 Folketingets lokaler fra Ft.dk (Folketinget) med afsnit om den godt 80 meter lange 'Vandrehal'
 Første billede af serie af 'Vandrehallen' fra Ft.dk

Malere fra Danmark
Personer fra Lolland
Danskere i 1800-tallet
Danskere i 1900-tallet
Jørgen Banke

Jørgen Banke (Jørgen Mikkelsen Banke) bibliotekskonsulent, lærer, forfatter. Født 16. december 1877 i Ebberup Banker ved Assens. Død 1.februar 1953 i Lyngby.

Jørgen Banke fik præliminæreksamen, gennemførte studier i veterinærvidenskab med bestået eksamen 1895 og fik lærereksamen i 1900. Efter et par år som lærer i Aal nord for Esbjerg og et år som journalist ved Fyns Venstreblad i Odense blev han lærer i Esbjerg i 1904. Hans interesse for folkeoplysning inspirerede ham i Esbjerg til at agitere for oprettelse af en arbejderhøjskole og udbygning af biblioteket, hvor han fra 1913 var ansat som bibliotekar med læsesalsarbejdet som sit foretrukne felt. I 1916 indrettede han en børnelæsestue i biblioteket. I 1916 iværksatte han indsamling af penge til en ny biblioteksbygning, som dog først blev til noget i 1927. Han fik i 1918 bibliotekareksamen fra Statens Biblioteksskole, og var fra 1919 centralbibliotekar i Esbjerg.. Banke var som en af fire repræsentanter fra Danmarks Biblioteksforening medlem af det regeringsudvalg, som førte til vedtagelsen af den første bibliotekslov i 1920.

Bibliotekskonsulent 
Fra 1917 var han medlem af Statens Bogsamlingskomité og fungerede fra 1919 bl.a. som distriktskonsulent i bogsamlingssager for Ribe og Ringkøbing amter Fra 1920 til 1945 var han ansat som konsulent i Statens Bibliotekstilsyn. Som bibliotekskonsulent havde Banke en omfattende rejsevirksomhed med besøg i størstedelen af landets biblioteker og kommuner. Hans besøg var ofte kombineret med foredrag om aftenen. Banke sluttede sin virksomhed i 1945.  Banke var en ivrig og karismatisk folkeoplyser og holdt mange foredrag om bibliotekssagen. Som foredragsholder var han helt usædvanlig og kunne i sjælden grad holde sine tilhørere fast – og få dem til at more sig.

Illegalt arbejde 
Jørgen Banke deltog under den tyske besættelse i illegal virksomhed, hvor han var initiativtager til det halvillegale Dansk Studiering, der arbejdede for gennem oplysning at forsvare demokratiet og skabe et åndeligt bolværk mod besættelsesmagten.Dansk Studiering blev senere til modstandsorganisationen Ringen under ledelse af Frode Jakobsen.

Forfattervirksomhed 
Banke bidrog med oplysende litteratur om bibliotekerne. I 1919 publicerede han bogen Bøgers Brug, som var en lille vejledning i håndbogsbenyttelse. Han forfattede også den første samlede fremstilling af den tidlige biblioteksudvikling og brydningstid i bogen Folkebibliotekernes Historie i Danmark indtil Aar 1920. I Omrids. (1929). Jørgen Banke havde ansvaret for den første danske biblioteksfilm fra 1922, en dokumentarfilm med titlen Københavns Kommunes Biblioteker Sct. Nicolai Bygning September 1922. Han skrev i 1939 manuskript til filmen Ungdom og bøger, instrueret af Thomas P. Hejle.

1944-1946 udsendte han sine erindringer Oplevelser og Overvejelser. Fra et jævnt og muntert virksomt Liv paa Jord, som er fyldt med gemytlige historier og levende skildrer et liv på farten til fremme af bibliotekssagen.

Eksterne henvisninger 
 Den Store Danske på Lex.dk

Referencer 

Bibliotekarer fra Danmark
Smash and Grab

Smash and Grab er en amerikansk computeranimeret science fiction  action  eventyr  kortfilm fra 2019, som er instrueret og skrevet af Brian Larsen, produceret af Pixar Animation Studios og distribueret af Walt Disney Studios Motion Pictures . Det er den anden film i Pixars SparkShorts- program, og handler om to robotter, der forsøger at flygte fra deres arbejdsrutine. Kortfilmen havde premiere på El Capitan Theatre den 18. januar 2019, før den blev udgivet på YouTube den 11. februar 2019. Kortfilmen blev også udgivet på Disney+ den 12. november 2019.

Referencer

Eksterne henvisninger 
 

Amerikanske film fra 2019
Engelsksprogede film
Wind (film)

Wind er en amerikansk computeranimeret kortfilm fra 2019, som er instrueret og skrevet af Edwin Chang, produceret af Pixar Animation Studios og distribueret af Walt Disney Studios Motion Pictures . Det er den femte film i Pixars SparkShorts- program og hanlder om en bedstemor og et barnebarn, der forsøger at slippe ud af en endeløs afgrund.  Kortfilmen blev udgivet på Disney+ den 13. december 2019.

Referencer

Eksterne henvisninger 
 

Animationsfilm fra USA
Amerikanske film fra 2019
Engelsksprogede film
UCI World Tour 2022

UCI World Tour 2022 er den 14. udgave af UCI World Tour. Den indeholder 33 endags- og etapeløb i Europa, Forenede Arabiske Emirater, Canada og Kina. Det er den højeste kategori af løb, efterfulgt af UCI ProSeries 2022 og UCI Europe Tour 2022.

Hold

Danske sejre

Andre konkurrencer

Løb 
Kalenderen for 2022 blev offentliggjort i efteråret 2021.

Se også 
 UCI Women's World Tour 2022

Referencer

Eksterne henvisninger
X Games Norway 2018

X Games Norway 2018 er et ekstremsportsevent afholdt fra 18. maj til 20. maj 2018 i Oslo, Norge. Dette var tredje gang X Games blev afholdt i Norge.
Der blev konkurreret i tre discipliner (Ski Big Air, Snowboard Big Air og Skateboard Street) hos både mænd og kvinder. Vinterdisciplinerne (ski og snowboard) blev afholdt i Fornebu, Bærum og sommerdisciplinerne (skateboard) i Skur 13 i Oslo.

Program 

Alle tider er i CET.

Resultater

Ski Big Air

Snowboard Big Air

Skateboard Street

Noter 

Vinter X-Games
Sport i Norge
Sport i 2018
Margrethe Danneskiold-Laurvig

Margrethe Christiane Auguste komtesse Danneskiold-Laurvig, født (18. juli 1694, død 8. juli 1761) var en dansk-norsk adelsdame, der blev rigsgrevinde af Leiningen-Westerburg gennem sit ægteskab med Georg II Carl Ludwig rigsgreve af Leiningen-Westerburg. 

Danskere i 1700-tallet
Margrethe
Grevinder fra Danmark
X Games Norway 2019

X Games Norway 2019 er et ekstremsportsevent afholdt 31. august 2019 i Fornebu, Bærum, Norge. Dette var fjerde gang X Games blev afholdt i Norge og tredje gang i Oslo-området.
Der blev konkurreret i tre discipliner (Ski Big Air, Snowboard Big Air og Skateboard Street) hos både mænd og kvinder. Desuden blev der konkurreret i yderligere tre discipliner (Moto X High Air, Moto X Best Trick og Moto X Best Whip) for mænd. Alle discipliner blev afviklet i Telenor Arena i Bærum.

Program  

Alle tider er i CET.

Resultater

Ski Big Air

Snowboard Big Air

Skateboard Street

Moto X

Noter 

Vinter X-Games
Sport i Norge
Sport i 2019
Marcus Kleveland

Marcus Kleveland (født 25. april 1999) er en norsk professionel snowboarder, som er vokset op i Dombås. Han er 13-gange X Games-medaljevinder - hvoraf de otte er guldmedaljer. Han lavede verdens første quad-cork i konkurrence i 2017, og vandt samme år Snowboard Magazines "Rookie of the Year". Kleveland konkurrerer i disciplinerne Slopestyle, Big Air og Knuckle Huck.

Opvækst 
Marcus Kleveland er vokset op i Dombås, Norge, og startede med at stå på snowboard, fordi hans storesøster gjorde det. Han stod på snowboard for første gang som treårig, og lærte ganske hurtigt at lave tricks. Som 11-årig landede han sin første double cork og som 13-årig en triple cork.

Gennembrud 
Marcus Kleveland fik sit helt store gennembrud i starten af 2017, da han vandt guld i Slopestyle til X Games i Aspen, og fik sølv i disciplinen Big Air ved samme event. Samme år var Marcus Kleveland den samlede vinder af Big Air-konkurrencen Air+Style, og blev desuden nomineret til "Årets Gennembrud" til Idrettsgalla 2017.

OL 
Marcus Kleveland har deltaget ved de olympiske vinterlege i 2018 og 2022.

Knæskade 
I december 2018 under en Dew Tour-træning kom Marcus Kleveland alvorligt til skade – hans knæ ramte et rail og hans knæskal blev knust. Lægerne troede ikke han ville komme til at konkurrere i snowboarding igen: I don't think I can fix this. This is like a bowl of cornflakes that somebody crunched up with their hands, fortalte Dr. Tom Hackett. Kleveland gennemgik en voldsom operation (en operation der krævede ca. 24-27 små skruer i hans knæ) og han missede resten af sæsonen, men kun et halvt år efter sin ulykke, var han i stand til at stå på snowboard igen.

Referencer

Eksterne henvisninger 
 Officiel hjemmeside
 Marcus Klevelands kanal på YouTube
 Marcus Klevelands profil på Instagram

Deltagere i Vinter X-Games
Deltagere i X-Games
Snowboardere fra Norge
Deltagere for Norge ved vinter-OL 2018
Deltagere for Norge ved vinter-OL 2022
Snowboardere ved vinter-OL 2018
Snowboardere ved vinter-OL 2022
Jarosław Jarząbkowski

Jarosław Jarząbkowski (født 11. april 1988 i Nasielsk) bedre kendt som PashaBiceps, er en polsk professionel Counter-Strike: Global Offensive-spiller, som spillede for e-sportholdet Virtus.pro.

Karriere 
Indtil 2010 spillede han Counter-Strike 1.6 på amatørhold. I februar sluttede han sig til Frag eXecutors, med hvem han tog 3. pladsen ved World Cyber Games 2010. I 2011 var han sammen med ESC Gaming den sidste CS 1.6 verdensmester ved Intel Extreme Masters VI, og vandt også 2011 World Cyber Games.

I 2012 begyndte han at spille det nyudgivne spil Counter-Strike: Global Offensive. Den 25. januar 2014 sluttede han sig til Virtus.pro-holdet, hvormed han vandt bl.a. EMS One Katowice 2014, StarLadder i-League Invitational #1, E-League sæson 2016, DreamHack Bucharest. I slutningen af 2018 forlod han den aktive liste af Virtus.pro, men forblev i klanen uden at afsløre sin officielle rolle. I februar 2019 skiltes han endelig med holdet.

I 2020 sluttede han sig til Emeritos Banditos sammen med Izak.

I september 2020 blev han ambassadør for den amerikanske organisation Team Liquid.

Udvalgte turneringer vundet 
Turneringer vundet:

 World Cyber Games 2011
 Intel Extreme Masters VI 2011
 EMS One Katowice 2014
 Copenhagen Games 2015
 ESEA Invite sæson 18 Global Finals 2015
 CEVO Professional sæson 7 finaler 2015
 ESL ESEA Dubai Invitational 2015
 CEVO Professional sæson 8 finaler 2015
 SL i-League Invitational # 1 2016
 ELEAGUE sæson 2016
 DreamHack ZOWIE Open Bukarest 2016
 DreamHack Masters Las Vegas 2017
 Adrenaline Cyber League 2017

Individuelle udmærkelser 

 18. plads på ranglisten over de bedste spillere i verden i 2011 ifølge HLTV.org
 19. plads på ranglisten over de bedste spillere i verden i 2013 ifølge HLTV.org
 3. plads på ranglisten over de bedste spillere i verden i 2014 ifølge HLTV.org
 Vinder af titlen "Årets e-sportsspiller 2017" i Polish Esport Awards

Referencer 

Esport-spillere
Inisfallen annalerne

Inisfallen annalerne () er en krønike fra Irlands middelalderhistorie.

Oversigt 
Der er mere end 2.500 poster, der spænder over årene mellem 433 og 1450. Manuskriptet menes at være kompileret i 1092, da krøniken er skrevet af en enkelt skribent indtil det tidspunkt, men opdateret af mange forskellige hænder derefter. Den blev skrevet af munkene i Innisfallen Abbey, på Innisfallen Island på Lough Leane, nær Killarney i Munster, men gjorde brug af kilder skrevet i forskellige centre omkring Munster samt en gruppetekst  fra klosteret  Clonmacnoise af den hypotetiske Irlandskrøniken.

De kronologiske indtastninger i manuskriptet indeholder en kort, fragmenteret fortælling af historien om det  førkristne Irland, kendt som præ-Patrician sektion, fra Abrahams tid til ankomsten af Saint Patrick i Irland. Dette har mange elementer til fælles med Lebor Gabála Érenn  (Bogen om erobringen af Irland).

Annalerne er nu opbevaret i Bodleian Library i Oxford. I 2001 opfordrede Brian O'Leary, en Fianna Fáil-rådmand i Killarney, til at annalerne skulle returneres til byen. Selvom det nogle gange blev udlånt til Irland, forbliver det i Oxford.

Se også 
 Irske annaler

Kilder og henvisninger 

 
 
 

 Annals of Inisfallen — Annalstekst (Mac Airts oversættelse)
 Annals of Inisfallen — Originaltekst (i en blanding af latin og irsk )
 Annals of Inisfallen — præ-patricier afsnit
 Digitaliserede billeder fra Rawlinson B 503 — Billeder tilgængelige på Digital Bodleian
 "Opfordrer til, at Annals of Innisfallen skal returneres til Killarney", Kongeriget - lokal avisartikel
Irlands historie
Litteratur fra middelalderen
Krøniker
Eumillipes

Eumillipes er en slægt af tusindben i familien Siphonotidae. Den indeholder en enkelt art, E. persephone, kendt fra Eastern Goldfields i Western Australia. Eksemplarer af arten blev først indsamlet i 2020. De blev opdaget i tre borehuller i dybder på mellem 15 og 60 meter.

Etymologi 
Slægtsnavnet Eumillipes betyder "ægte tusindben" (eller bogstaveligt "ægte tusindfødder"), hvilket refererer til de kan have over 1.000 ben. Artsnavnet persephone er en henvisning til den græske gudinde Persefone som var dronningen af underverdenen, som en reference til tusindbenets underjordiske livsstil.

Beskrivelse 
Arten er først beskrevet i 2021. Individer kan blive op til 95 mm lange og omkring 1 mm i diameter med 198 til 330 kropssegmenter og op til 1.306 ben, hvilket gør den til den dyreart på jorden med flest ben, og det første tusindben som kendes, som faktisk har 1.000 eller flere ben.

Den har en meget lang krop i forhold til tykkelsen og et kegleformet hoved med usædvanligt store og tykke antenner. Den har ingen øjne, hvilket ikke kendes fra nogen anden australsk art i ordenen Polyzoniida. Dens aflange form, store antal ben og manglende øjne er konvergerende med den fjernt beslægtede Illacme plenipes i Nordamerika, som var den tidligere rekordholder med op til 750 ben. Det store antal ben menes at hjælpe den med at bevæge sig i dens underjordiske habitat ved at gøre den i stand til at kravle ind i små sprækker.

Den adskiller sig fra de fleste arter i ordenen Polyzoniida med sin aflange form og tynde krop, da medlemmer af ordenen normalt er kortere og har færre ben og fladere, kuppelformede kroppe. Artens inkludering i denne orden er baseret på analyse af dets genom for at bestemme en fælles forfader.

Dens kost og levevis er ukendt, men der er gættet på at den spiser svampe, der vokser på trærødder.

Referencer 

Leddyr

de:Eumillipes persephone
fr:Eumillipes persephone
no:Eumillipes persephone
pl:Eumillipes persephone
pt:Eumillipes persephone
ru:Eumillipes persephone
Den neutrale teori om molekylær evolution

Den neutrale teori om molekylær evolution hævder, at de fleste evolutionære ændringer sker på molekylært niveau, og det meste af variationen inden for og mellem arter skyldes tilfældig genetisk drift af mutante alleler, der er selektivt neutrale. Teorien gælder kun for evolution på molekylært niveau og er forenelig med fænotypisk evolution, der er formet af naturlig udvælgelse som postuleret af Charles Darwin. 

Den neutrale teori giver mulighed for, at de fleste mutationer er skadelige, men hævder, at fordi disse hurtigt fjernes ved naturlig selektion, yder de ikke væsentlige bidrag til variation inden for og mellem arter på molekylært niveau. En neutral mutation er en mutation, der ikke påvirker en organismes evne til at overleve og formere sig. Den neutrale teori antager, at de fleste mutationer, der ikke er skadelige, er neutrale snarere end gavnlige. Fordi det kun er en brøkdel af kønsceller der videreføres i hver generation, antyder den neutrale teori, at en mutant allel kan opstå og nå fiksering i en population ved en tilfældighed snarere end ved selektiv fordel.

Historisk 

Teorien blev introduceret af den japanske biolog Motoo Kimura i 1968, og uafhængigt af to amerikanske biologer Jack Lester King og Thomas Hughes Jukes i 1969, og beskrevet i detaljer af Kimura i hans 1983-monografi The Neutral Theory of Molecular Evolution. Fremsættelsen af den neutrale teori blev efterfulgt af en omfattende "neutralistisk-selektionistisk" kontrovers om fortolkningen af mønstre af molekylær divergens og genpolymorfi, der toppede i 1970'erne og 1980'erne.

Se også 

 Molekylær evolution

Litteratur 

Biologi
Evolutionsteori
Evolutionsbiologi
Assar Gabrielsson

Assar Thorvald Nathanael Gabrielsson (født den 13. august 1891 i Korsberga i Skaraborgs län, død den 28 maj 1962 i Göteborg) var en svensk civiløkonom og erhvervsleder samt medstifter af den svenske virksomhed AB Volvo.

Efter erhvervsøkonomisk uddannelse og mere end ti års ansættelse i kuglelejevirksomheden SKF tog han i slutningen af 1920'erne sammen med civilingeniøren Gustaf Larson initiativ til grundlæggelsen af virksomheden AB Volvo, der skulle fremstille personbiler. Volvo var ved grundlæggelsen et datterselskab til SKF. Gabrielsson tiltrådte som virksomhedens første administrerende direktør den 1. januar 1927. Efter de første år med dårligt sælgende bilmodeller og økonomiske vanskeligheder introducerede Volvo fra midten af 1930'erne med nye og forbedrede modeller, og virksomheden blev gradvist den førende svenske personbilsproducent. Det store gennembrud kom ved lanceringen af modellen Volvo PV444 – "den svenska folkbilen", som var klar til serieproduktion i 1945.
 
Assar Gabrielsson fremstod sammen med Gustaf Larsson som AB Volvos stærke leder frem til midsten af 1950'erne, hvor næste generation overtog ledelsen.

Referencer 

Erhvervsfolk fra Sverige
Fuhlendorff og de skøre riddere

Fuhlendorff og de skøre riddere er underholdningsprogram fra 2022 med Christian Fuhlendorff som vært på TV 2 Zulu. I hvert program bliver to komikere sendt på et eventyr i en middelalderby kaldet Tapreløs i en fantasyverden.

Optagelserne foregik på Middelaldercentret ved Nykøbing Falster i efteråret 2021, og en del lokale blev brugt som statister. Navnet kommer fra Monty Pythons kultfilm Monty Python og de skøre riddere (1974).

Format 
De to deltagere mødes med Christian Fuhlendorf i almindeligt tøj foran byen Tapreløs. Han præsenterer dem for deres rolle og særlige evner.
Herefter træder de ind på kroen, Den Fedtede Makrel, hvor de mødes med spilmesteren (Fuhlendorf), der giver den en mission. På kroen sker et optrin, som giver dem mere information om missionen, og kromutteren (Høgsberg) hjælper dem ligeledes og tilbyder en belønning, når missionen er løst.

Duoen træder ud fra kroen og får hver en kæphest af en "dreng", der forklarer dem om de særlige egenskaber ved deres heste (f.eks. at den ene er meget hurtig, og den anden er halvt). De leder efter spor i Tapreløs og taler med forskellige personer.

Når missionen er løst mødes de igen med spilmesteren.

Undervejs krydsklippes med interviews med de to deltagere, der fortæller om de forskellige situationer de oplever.

Medvirkende 
Christian Fuhlendorff - spilmester og vært
Casper Harding - forskellige roller
Lasse Rimmer - Præst
Ane Høgsberg - kromutter
Troels Malling Thaarup - Død mand
Niels Olsen
Julie Ølgaard - forskellige roller
Nicolas Bro - Borgmester Surmir Bulderbælg
Kristian Fjord- forskellige roller
Sanne Sol - forskellige roller

Afsnit

Referencer

Eksterne henvisninger 
 

Tv-programmer fra TV 2 Zulu
Danske tv-serier fra 2020'erne